1

הסכם מס' 157/09 

שנערך ונחתם ביום ______________ לחודש _____________2009

בין

שרות בתי הסוהר בשם מדינת ישראל ,
המיוצג ע"י רמ"ח רכישות וחשבות שירות בתי הסוהר
שכתובתו: ת.ד 81 רמלה

( להלן : " המזמין " )
לבין
________________
ח. פ __________ המיוצגת ע"י
מר ____________ המצהיר כי הינו
רשאי להתחייב ולחתום בשמה על הסכם זה
כתובתה : _______________________
( להלן : " הספק " ) 
והואיל:	והמזמין מעוניין לרכוש ציוד משקי בתחום הדת ומשקי כללי. (להלן: "הטובין").
והואיל:	והמזמין פרסם מכרז מס' _________ בעניין מתן שירותי רכש ציוד משקי בתחום הדת ומשקי כללי כאמור (להלן: "המכרז") 
והואיל:	וועדת המכרזים של המזמין החליטה ביום _________ לאשר קבלת הטובין מאת הספק.
והואיל:		והספק מעוניין במתן השירות לשב"ס.
והואיל: 	והספק מצהיר כי הוא בעל הכשרה חוקית ומקצועית, בעל ניסיון וידע ובעל צוות עבודה מתאים לצורך מתן הטובין וביצוע כל הנדרש תוך עמידה בדרישות ובלו"ז כמפורט במפרט שצורף למכרז, ומהווה חלק בלתי נפרד הימנו.
והואיל:		והספק מעוניין לקבל על עצמו כספק עצמאי, את מתן הטובין.
והואיל:		והמזמין מעוניין בקבלת הטובין מהספק על פי תנאי הסכם זה.
והואיל:	ונתקיימו בהסכם זה כל התנאים וניתנו לגביו כל האישורים הנדרשים עפ"י כל דין.
והואיל:		וההוצאה הכספית לביצוע הסכם זה, מבחינת המזמין, וההרשאה להתחייב 
הכרוכה בהסכם זה, מתוקצבת עפ"י סעיף הקצבה לחוק התקציב השנתי .
והואיל:		ויצאו הזמנות מעת לעת.
	41192709

לפיכך הוסכם, הותנה והוצהר בין הצדדים כדלקמן:

1.	המבוא והנספחים 
המבוא, הנספחים והמפרט להסכם זה מהווים חלק בלתי נפרד ממנו.

2.	שירותי הספק
א.	הספק מתחייב לספק הטובין בהתאם לדרישות המפרט ובהתאם לדרישות שב"ס כפי שיוגשו מעת לעת.
ב.	הספק מצהיר ומתחייב כי הטובין שיסופק על ידו עפ"י הסכם זה, עומד בכל הדרישות הטכניות, הפיזיות, התקנים, כולל עמידה בזמני ההספקה – הכל כפי שמפורט במפרט המצורף להסכם זה ומהווה חלק בלתי נפרד הימנו.
   ג.	   זמנים ומקום אספקה עבור ציוד משקי דת
•	זמן לאספקת הטובין הינו תוך 7 ימי עבודה מיום קבלת ההזמנה כתובה וחתומה ע"י 
           שב"ס.
•	הסחורה תסופק למרלו"ג שב"ס ברמלה.
•	כל עלויות ההובלה למקום היעד יהיו על חשבון הספק.

ד.	זמנים ומקום אספקה עבור ציוד משקי כללי 
•	זמן לאספקת הטובין הינו תוך 7 ימי עבודה מיום קבלת ההזמנה כתובה וחתומה 
    משב"ס למעט מאווררים וקומקומים שזמן אספקתם יהיה תוך 60 ימי עבודה .
•	אספקת הטובין תתבצע לכל יחידות שב"ס עפ"י ההזמנה ו/או למרלו"ג שב"ס  
    ברמלה.
•	סכום הזמנה מינימאלי לאספקת טובין יהיה   2,000 ₪ כולל מע"מ.
•	שב"ס רשאי לבצע הזמנה נמוכה מ 2,000 ₪ כולל מע"מ  ובלבד שההובלה תתבצע ע"י 
    המזמין ועל חשבונו.
•	עלות ההובלה תהיה 150 ₪ כולל מע"מ עבור מתקנים המרוחקים 30 ק"מ ויותר 
    ממחסן חלוקת הטובין של המציע.
•	עלות ההובלה תהיה על חשבון הספק במקרה של מתקנים המצויים במרחק הקטן מ- 
    30 ק"מ ממחסן חלוקת הטובין של המציע.
•	עבור מתקני שב"ס הצמודים אחד לשני (עד לטווח של 5 ק"מ) תחשב ההובלה 
    כהובלה אחת.

3.	תקופת ההתקשרות
א.	תקופת ההתקשרות ע"פ הסכם זה הנה מיום ________ ועד ליום _______.
ב.	לשב"ס תהא הזכות להאריך את תקופת ההתקשרות מידי שנה או חלקה ועד שלוש שנים נוספת. הוראות הסכם זה יחולו גם על תקופות השירות הנוספות.
ג.	על אף האמור בכל מקום אחר בחוזה זה, רשאי שב"ס להביא החוזה כולו או מקצתו לידי סיום ע"י הודעה בכתב על כך לקבלן 30 יום מראש.
ד. 	אין שב"ס מתחייב לקבל את ההצעה הזולה ביותר או כל הצעה אחרת ההתקשרות עפ"י מכרז זה תעשה בכפוף לאפשרויות המימון של שב"ס. מוסכם כי לזוכה לא תהא כל טענה בגין אי מימוש ההתקשרות כולה או חלקה מחמת מגבלות מימון ו/או תקצוב.
שב"ס רשאי להרחיב אספקת הטובין נשוא מכרז זה בהיקף של עד 50% מהיקף ההתקשרות 
השנתית.

4.	אחריות 
א.	הספק מתחייב להחליף  על חשבונו כל טובין/ ציוד  שבו ימצא פגם כתוצאה מתהליך הייצור, אריזה/הובלה/פריקה וזאת, גם במידה והפגם יתגלה לאחר קבלת הטובין בשב"ס.
ב.	המציע יצרף בעת האספקה  תעודת אחריות יצרן לטובין הנדרשים לכך (כגון – מוצרים חשמליים וכו'). 
ג.	למרות האמור לעיל תקופת האחריות לא תפחת מתקופה של שנה אחת מיום האספקה.

5.	התמורה 
א.	בכפוף לאספקת הטובין, בהתאם להוראות הסכם זה ולמפרט לשביעות רצון המזמין ,
ישלם המזמין לספק תמורה כמפורט במכרז.
ב.	התמורה תשולם כנגד הצגת חשבוניות מס, לאחר עמידה בלוח הזמנים כמפורט 
בהסכם זה  .
ג.	בין 30 ל – 60 יום מעת קבלת החשבון במשרדי המזמין, ישלם המזמין לספק את
התשלומים בהודעת זיכוי לחשבון הבנק של הספק.
ד.	בכל מקרה בו מתן הטובין ו/או טיבו לא יתאימו להסכם זה ו/או להוראות 
המזמין, יחליף הספק את הטעון תיקון על חשבונו בלבד, בהתאם להוראות 
המזמין.
ה.	הצדדים מצהירים ומתחייבים בזה כי, התמורה המפורטת לעיל, היא מלאה,  סופית וכוללת את מלוא התשלומים להם זכאי הספק ללא יוצא מן הכלל.

6.	ביטוח 
א.	הספק מתחייב בזה לבטח על חשבונו את עובדיו, את המכונות והציוד בהם ישתמש לצורך ביצוע הסכם זה, הספק לבדו יהא אחראי וישא בכל אובדן ו/או נזק לאדם, בע"ח ורכושו, לרבות
עובדי המזמין ורכושו, מחמת כל פעולה, רשלנות, מקרה אסון או כל גורם אחר
הקשור בביצוע החוזה / הזמנה על ידיו ו/או ע"י עובדיו, כתוצאה מפעולותיו או 
ממחדליו .
ב.	הספק מתחייב לפצות ולפטור את המזמין על חשבונו מכל תביעה או דרישה 
שתוגש נגדו בקשר עם כל נזק שנגרם לכל אדם, בע"ח ורכושו, כולל המזמין, 
עובדיו , רכושו עקב ביצוע החוזה .
ג.	הספק ישלם למזמין כל סכום שיידרש לשלם, כאמור לעיל, וזאת בתוך 7 – ימים
מקבלת הדרישה.
לא ישלם במועד האמור, ישלם הספק למזמין בנוסף לסכום זה ריבית והפרשי
 הצמדה מיום קרות הנזק .
		הספק לבדו יהא אחראי וישא בכל נזק שיגרם לו, לעובדיו, לשליחיו ולעובדי 
המזמין ולרכושו ולכל אדם ורכוש עקב טעינת הטובין, ופריקתם ו/או מתן השירות.
ד. 	הספק יבטח את עובדיו , כולל הובלה, טעינה, ופריקה.

7.	עובדים 
א.	הספק מתחייב להעסיק עובדים מיומנים ומקצועיים במספר הדרוש לצורך מתן 
הטובין ולספק על חשבונו את ההשגחה עליהם, אמצעי התחבורה בשבילם וכל דבר הכרוך בכך .
ב.	הספק מתחייב לדאוג כי עובדיו או, מי שיימצא מטעמו בתחום בתי הסוהר יעזוב 
את המקום מיד עם סיום מתן הטובין.
ג.	המזמין רשאי להורות לספק, וזאת מבלי לנמק החלטתו, לחדול מלהעסיק עובד 
כלשהו במתן הטובין ולהרחיק כל אדם המועסק על ידו, והספק מתחייב להפסיק עבודת אדם כאמור במתן הטובין בין במישרין ובין בעקיפין . 
ד.	הרחקת עובד הספק כאמור בסעיף 8 ג' לעיל , לא תפגע בביצוע הסכם זה והספק יציב לאלתר עובד חליפי לביצוע העבודה .
ה.	המזמין לא יהא חייב בפיצוי כלשהוא לספק ו/או למי מעובדיו בשל נזקים 
שנגרמו או שיגרמו למי מהם, בשל דרישות המזמין כאמור בסעיף 8 ג' לעיל .

8.	הצהרות והתחייבות הספק
הספק מצהיר בזאת כי כל תנאי ההסכם ברורים ומובנים לו וכי על יסוד כל הבדיקות שערך, השכר שיקבל בתמורה למתן הטובין מהווה תמורה הוגנת וראויה הכוללת בחובה תשלום עבור כל החומרים, כולל ייצור, אריזה, הובלה, אספקה, פריקה, תוך עמידה בדרישות המפרט וכי לא יהא זכאי ו/או רשאי לתבוע ו/או לדרוש בנוסף תביעות כספיות כלשהן.
א. 	המפרט הטכני בקטגוריית ציוד משקי דתי כולל בין היתר נפה לבירור קטניות, נפה לניפוי 
    	קמח, מבער דו קני טלפון שבת, עט שבת, סוכה 3 מטר / 3 מטר קומפלט. סכך "קיינס" 	עם כשרות המפרט כולל פרוט מדוייק של הפריטים.
ב. 	המפרט הטכני בקטגוריית ציוד משקי כללי כולל בין היתר מתקן לייבוש כביסה מתקפל 
   	מפלסטיק, זרועות לתליית טלוויזיה לסוגיהם, מאווררי תלייה "25-16", קומקום 
            חשמלי. יודגש כי כל המכשירים החשמליים יעמדו בתקנים ישראליים או בתקנים   
            בינלאומיים ועפ"י חוק החשמל.

9.	תחולת יחסי עובד מעביד
9.1	מוסכם ומוצהר בזאת, למען הסר ספק, כי אין בהסכם זה או בתניה מתניותיו 
כדי ליצור בין הספק ו/או מי מעובדיו לבין המזמין יחסי עובד – מעביד וכי כל 
העובדים שיעסיק הספק לצורך ביצוע התחייבויותיו לפי הסכם זה יהיו וייחשבו 
כעובדי הספק בלבד .

9.2	כל ההוצאות הנובעות ממתן הטובין, לרבות, אך בלי לפגוע בכלליות האמור,
רכישת ציוד, הובלה, ביטוח, תשלום לעובדי הספק (לרבות, אך מבלי לגרוע 
מכלליות האמור, שכר עבודה, מס הכנסה, ביטוח לאומי, תשלומים סוציאליים 
וכל מס או היטל או תשלום חובה אחר ) יחולו על הספק בלבד, ישולמו על ידו 
והמזמין לא יהיה אחראי לתשלום בכל צורה שהיא .

9.3	מוסכם ומוצהר בזאת למען הסר ספק, כי אין בהסכם זה או בתניה מתניותיו כדי 
ליצור בין המזמין לבין הספק או מי מעובדיו כל יחסי שליחות ו/או שותפות 
והספק מצהיר בזאת כי לא יציג עצמו בכל צורה שהיא כנציגו ו/או שליחו של 
המזמין וכן לא יתחייב בשמו .

9.4	הספק מתחייב להבטיח תנאי בטיחות לשמירת בריאות העובדים ורווחתם , 
כדרוש על פי כל דין וכפי שיידרש ע"י המזמין .

	9.5 	     על הספק לקיים בתקופת ההסכם, לגבי העובדים שיועסקו על ידו לביצוע המשימה, אחר 
     האמור בחוקי העבודה וכן לקיים אחר האמור בדינים, בהוראות הסכמים קיבוציים 
     כלליים לרבות צווי הרחבה שהוצאו עפ"י הסכמים אלה.

	9.6 		הספק יהא אחראי בלעדית כלפי עובדיו וכל המועסקים מטעמו בקשר לביצוע הסכם זה, 
 	לגופם או לרכושם של עובדיו ו/או המועסקים האמורים עקב תאונה שאירעה במהלך 
      ביצוע השירותים לפי הסכם זה, או בקשר אליהם או בדרכם לעבודתם ובחזרה ממנה

10.	סודיות 
10.1	הספק יחתים כל אחד מעובדיו ו/או כל אחד אחר האמור להיכנס מטעמו למרכז לוגיסטי ארצי שב"ס ברמלה (להלן: "מרלו"ג")  לביצוע הסכם זה, על כתב ההתחייבות המצורף להסכם זה. 
10.2	כתבי ההתחייבות החתומים יועברו ע"י הספק במצורף לבקשת הספק למתן היתרי כניסה "למרלו"ג" לאנשים האמורים להיכנס לצורך ביצוע הסכם זה .

11.	אחריות לנזקים 
11.1	מוסכם בזאת כי על הספק בלבד תחול האחריות המלאה, הבלעדית והמוחלטת 
בכל מקרה של פגיעה, פציעה, נכות, מוות, נזק או הפסד שיקרו או שיגרמו 
למזמין ו/או לעובדיו של המזמין ו/או למי מעובדיו של המזמין ו/או לצד ג' 
כלשהו ע"י הספק  ו/או מי מטעמו, תוך כדי ביצוע או עקב ביצוע או אי ביצוע 
התחייבויותיו של הספק  ע"פ הסכם זה, והספק מתחייב לנקוט בכל האמצעים 
הדרושים למניעת נזק כאמור .

11.2	הספק יהיה אחראי לבדו וישא בכל נזק שייגרם לו / לעובדיו / לשליחיו / לעובדי שב"ס ולרכושו ולכל אדם עקב טעינת הטובין, הובלתו ופריקתו.

11.3	הספק ייתן אפשרות פעולה נאותה לפי הוראות המזמין, לכל  קבלן אחר המועסק ע"י המזמין וכן לעובדיו, הן במקום ביצוע העבודה והן בסביבותיו וכן ישתף ויתאם פעולה אתם .

11.4	הספק מתחייב למלא ולשמור אחר הוראות הבטיחות מכל סוג שהוא החלות 
עקב מתן השרות לפי הסכם זה וכן על הוראות כל דיון ונוהג החלות על מתן 
השרות וביצועו .

11.5	הבאת הסכם זה לידי סיום לא יהיה בה כדי לגרוע מאחריות הספק  לפי 
הסכם זה .

12.	ציוד חומרים ומלאכה 
12.1	הספק  מתחייב לספק על חשבונו הוא את כל הציוד, החומרים והאמצעים 
האחרים הדרושים למתן השרות בצורה יעילה.

12.2	הספק ישתמש לצורך מתן השרות בחומרים מן המשובח ביותר ובהתאם לאמור 
במפרט, המהווה חלק בלתי נפרד מההסכם.
הספק מתחייב שלא להשתמש לצורך מתן השרות אלא בחומרים שנבדקו 
ונמצאו כשירים לתפקידם על ידי המזמין .

12.3	המזמין יהיה רשאי להורות לספק מזמן לזמן תוך כדי  מתן השרות, לסלק 
חומרים כלשהם ממקום ביצוע העבודה ותוך תקופת זמן שתצוין בהוראה ובכל 
מקרה שלדעת המזמין אינם מתאימים לתפקידם, והספק  מתחייב לספק 
במקומם חומרים כשירים ומתאימים לתפקידם.

12.4	לא מילא הספק אחר הוראות המזמין יהיה המזמין רשאי 
לבצעה על חשבון הספק, והספק ישא בכל ההוצאות הכרוכות בביצוע ההוראה 
והמזמין יהיה רשאי לגבותן או לנכותן מכל סכום שיגיע לקבלן בכל זמן שהוא 
וכן בכל דרך אחרת שתראה למזמין .

13.	ערבות הספק
13.1	להבטחת ביצוע התחייבויותיו לפי הסכם זה במלואן מוסר הספק למזמין מיד עם חתימת הסכם זה ערבות בנקאית בלתי מותנית בסך של 5% מהיקף
ההתקשרות כולל מע"מ  ( להלן: " הערבות" ) .

13.2	הערבות תישאר בתוקפה עד לחודשיים לאחר תום תקופת ההתקשרות.

13.3	המזמין יהיה זכאי לממש את הערבות בכל מקרה בו לא יעמוד הספק בהתחייבויותיו מבלי לפגוע בכל סעד ותרופה נוספים שיעמדו לזכותו בגין הפרת תנאי הסכם זה ע"י הספק.

14.	הסבת ההסכם 
מוסכם בזאת כי אין הספק רשאי להסב לאחר כלשהו או לקבלני משנה את זכויותיו  ו/או חובותיו לפי הסכם זה כולן מקצתן אלא אם כן , קבל את אישור המזמין לכך מראש 
ובכתב .

15.	ביטול הסכם 
בכל מקרה שבו הספק הפר או לא קיים התחייבות כלשהי על פי הסכם זה ולא תוקנה 
ההפרה בתוך  10 ימים מיום שנודע לו על כך בהתראה בכתב, יהיה המזמין רשאי לבטל   
את ההסכם מבלי לפגוע בזכותו לפיצוי בגין ההפרה ולכל סעד אחר העומד לזכותו עפ"י ההסכם ועפ"י דין במקרה כאמור שב"ס יתקשר עם הזוכה החלופי .

16.	קיזוז 
א.	המזמין יהיה רשאי לקזז כל סכום שיגיע לו על פי הסכם זה מכל סכום שעליו
 לשלם לקבלן בין על פי הסכם זה ובין מכוח כל עניין אחר .
ב.	שום איחור בשימוש בזכויות ו/או אי שימוש בהן לא ייחשבו כויתור ושום ויתור 
ו/או שינוי של כל אחד או יותר מהוראות הסכם זה לא יהיו בתוקף אלא אם נעשו 
בכתב ובחתימת  שני צדדים .

17.	תרופות 
על הפרת הסכם זה יחולו הוראות חוק חוזים ( תרופות בשל הפרת חוזה )    
	התשל"א – 1971  .

18.	ביול הסכם 
ביול ההסכם והוצאות הביול יחולו על הספק.

19.	כתובות והודעות 
א.	כתובות הצדדים הנן כמבוא .
ב.	 הודעות הצדדים תעשינה בכתב .
ג.	 יראו הודעה הנשלחת בדואר רשום כמתקבלת בתוך 72 שעות ממועד דיוורה 
בסניף הדואר .

ולראייה באו הצדדים על החתום

________________					______________
המזמין 						          הספק

כתב התחייבות

אני הח"מ ________________				______________
		שם פרטי				       שם משפחה

__________________			________________
	                 ת.ז						כתובת

א.	מתחייב זאת כדלקמן:
1.	לשמור בסוד כל ידיעה שתגיע עקב ביצוע הסכם מיום ____________ ולא להעביר, למסור או להביא לידיעת כל אדם או גוף כל ידיעה (לרבות בדבר סדרי בית הסוהר, שמירה בו, פרטי סוהרים ואסירים) שתגיע אלי בקשר עם ביצוע ההסכם הנ"ל.
2.	להישמע להוראות הסוהרים ועובדים אחרים של שרות בתי הסוהר כל עת שהותי בתחום בית הסוהר.	
3.	לא ליצור קשר עם אסיר כלשהוא מעבר לדרוש לשם ביצוע תפקידי לפי הסכם הנ"ל.	
4.	לא להכניס ו/או להוציא ו/או להעביר בכל דרך שהיא לתחום בית הסוהר, כל חפץ (לרבות רט"נ, מסמך, כספים, נייר, מזון טבק ו/או כל חומר אחר בכל צורה שהיא) שלא הותרה הכנסתו ו/או הוצאתו ו/או העברתו על ידי מנהל בית הסוהר או מי שהוסמך לכך על ידו.	

ב.	אני מצהיר בזאת כדלקמן:
1.	ידוע לי שאי מילוי התחייבותי בסעיף 1א' לעיל תהווה עבירה לפי סעיף 118 לחוק העונשין, התשל"ז – 1977.
2.	ידוע לי שאי מילוי התחייבויותיי לפי סעיף 2א', 3א', 4א' לעיל יהווה עבירה לפי פקודת בתי הסוהר (נוסח חדש) התשל"ב 1971.

____________________			______________________
	תאריך						 חתימה